PRITARTA

Molėtų rajono savivaldybės

tarybos 2016 m. balandžio d.

sprendimu Nr.B1-

**MOLĖTŲ R. KŪNO KULTŪROS IR SPORTO CENTRO DIREKTORIAUS**

1. **METŲ VEIKLOS ATASKAITA**

**1. Trumpa įstaigos veiklos rezultatų apžvalga**.

Centro teisinė forma – biudžetinė įstaiga; Centro adresas – Ąžuolų g.10, Molėtai, LT-33125;

Steigėjas – Molėtų rajono savivaldybė, kodas 191231523;

Grupė – Neformaliojo vaikų švietimo mokykla ir formalųjį švietimą papildančio ugdymo mokykla;

Molėtų r. kūno kultūros ir sporto centro paskirtis – savivaldybės kūno kultūros ir sporto plėtojimas per masiškumą siekiant meistriškumo, vaikų ir jaunimo saviraiškos poreikių tenkinimas išnaudojant sportinę veiklą. KKSC vykdo Lietuvos kūno kultūros ir sporto politiką, palaiko regioninę, įgyvendina vietos sporto strategiją.

Sporto centras(toliau SC) teikia kūno kultūros ir sporto paslaugas visuomenei, vykdo ugdomąjį treniruo-čių procesą, organizuoja sporto renginius. Sporto centre darbuojasi 21 darbuotojas (8 treneriai).

Centro sporto bazes. 900 kv.m. ploto universali žaidimų salė su administracinėmis patalpomis. Geros sąlygos žaisti krepšinį, salės futbolą, rankinį, tenisą. Sporto bazė nesunkiai pritaikomą kitoms sporto šakoms, renginiams, šventėms vykdyti.

Treniruočių – žaidimų sporto salė, pastatui atliktas kapitalinis remontas. Nuo lapkričio 9d. 290 kv.m. patalpų dešimčiai metų išnuomota Ž.Savicko sporto klubo veiklai. Pratyboms naudojomės Molėtų progimna-zijos, pradinės mokyklos salėmis. Nuo rudens SC imtynininkai treniruojasi įrengtoje ir aprūpintoje imtynių kili-mais (tatamiais) salėje Molėtų progimnazijoje. Į renginius, varžybas vykome autobusu, nuomotu transportu iš Molėtų ŠC, transporto paslaugas teikiančių bendrovių.

Nuo pavasario eksploatuojamas teniso aikštynas – pagerėjo sąlygos tenisininkų ugdymui, renginių, turnyrų kokybiškam vykdymui, teniso populiarinimui, teniso mėgėjų poreikiams tenkinti.

**Formalųjį švietimą papildančio ugdymo atskirų sporto šakų rodikliai, rezultatai, pasiekimai**.

2015 m. gale pratybas SC lankė **227** ugdytiniai, iš jų **50** merginų (2014 m. – 237), dauguma mokinių iš Molėtų, yra iš Alantos, Inturkės, Suginčių, Giedraičių, Joniškio miestelių. Per savaitę vyko 112 kontaktinių valandų treniruočių(146,37 val. su priedais). Pratybos vyko: arenoje (**36**), sporto salėje (41.15), progimnazijos salėje (**17**), imtynių salėje **(12**), pradinėje mokykloje (**4.30** val.). Bloga tendencija – mažėja sportuojančių merginų. SC mokinius vežėme sveikatos patikrai į Uteną, į sporto medicinos centro kabinetą. Šis tikrinimas užsitęsia kelis mėnesius, gydytoja aptarnaują viso Utenos regiono savivaldybių sportininkus.

Sportininkus ugdė 8 treneriai: 1 ekspertas, 3 metodininkai, 2 vyresnieji ir 2 treneriai. Treneriai turi aukš-tąjį kūno kultūros išsilavinimą, 1 aukštąjį techninį išsilavinimą,1 trenerė mokosi ŠPU. Centro trenerių tikslas – užtikrinti vaikų užimtumą, kelti meistriškumą pasirinktoje sporto šakoje, ieškoti talentingų sportininkų, siekti nuoseklaus talentingų sportininkų meistriškumo augimo. SC treneriai ir darbuotojai dalyvavo kvalifikacijos kė-limo kursuose, seminaruose. 2015 m. dalyvauta 15 mokymų, seminarų, išklausyta 205 valandų paskaitų.

Centre vykdomos keturių sporto šakų sportininkų ugdymo programos:

|  |  |  |  |  |  |
| --- | --- | --- | --- | --- | --- |
| Ugdymo programa | Grupės | Merginų grupės | Mokiniai | Merginos | Pratybų valandos |
| Rankininko rengimo | 7 | 1 | 110 | 12 | 52 |
| Krepšininko rengimo | 4 | 1 | 62 | 15 | 23 |
| Imtynininko rengimo | 2 | 1 | 24 | 12 | 12 |
| Tenisininko rengimo | 3 | Mišrios | 31 | 11 | 25 |
| **Viso:** | **16** | **2** | **237** | **50** | **112** |

Ugdymo procesas skirstomas į tris etapus: pradinio rengimo, meistriškumo ugdymo ir meistriškumo tobulinimo. Mūsų rajono galimybės - atranka ir sportinis meistriškumas orientuotas į 1-5 metų pradinio rengimo 1-3 metų meistriškumo ugdymo lygį ir neformalųjį ugdymą.

Įgyvendinant edukacinę ir sportinės veiklos programą Molėtų SC sportininkams buvo organizuojamas mokomasis ugdymo procesas pagal sporto šakas, oficialios varžybos išvykose ir varžybų organizavimas Molė-tuose, draugiški turnyrai, kontrolinės varžybos, turnyrai užsienio šalyse.

2014/2015 mokslo metų sportinio ugdymo rodikliai, pasiekti aukštesni SC auklėtinių rezultatai:

**Rankinis**. 2014/15 m.m. LR SM vaikų, jaunių pirmenybėse varžėsi 7 komandos. 2000 m.g. jaunučių ir 2003 m.g. berniukų komandos pateko į finalinį etapą ir užėmė 3 vietas, treneriai S.Šanteriovas ir R.Bimbirienė. 2002 m.g. berniukai – 4 vieta, 1998 m.g. jaunučiai 11-13, 1996/97m.g. jauniai 9-10 vieta. 1997/99 m.g. merginų grupė baigė varžybas I etape. Jauniai „Molėtų SK“ komandos sudėtyje dalyvavo LR RF vyrų čempionate. Jauniai ir jaunučiai varžėsi rajono vyrų pirmenybėse, jauniai užėmė 4 vietą. Surengti 3 draugiški turnyrai su bendraamžiais iš kitų rajonų, miestų. Tapo tradicija mokinių pavasario atostogų metu rengti didelį turnyrą su Lietuvos SM ir Estijos, Latvijos, Rusijos ir Baltarusijos komandomis, jame dalyvavo 33 komandos, apie 380 mokinių. Mūsų centro rankininkai buvo išvykę į tarptautinius turnyrus Estijoje, Latvijoje.

Spalį prasidėjo 2015/16 m.m. sezonas. LR SM vaikų, jaunių pirmenybėse startavo 6 komandos: 97, 99, 2001, 2002, 2003, 2004 m.g. vaikai ir vaikinai. Spalio – gruodžio mėnesiais vyko intensyvus sezonas, namie ir išvykose buvo sužaista didžioji dalis sezono rungtynių, komandų sezono rezultatai paaiškės 2016 metų pavasarį.

LT jaunių rinktinėje žaidė D.Grinys. 3 auklėtiniai: A.Kisielius, D.Matulis, K.Katinas 2000 m.g. LT jaunių rinktinėje žaidė IX Baltijos šalių jaunių žaidynėse - 2 vietą. Rinktinei vadovavo S.Šanteriovas.

**Krepšinis**. 2014/15 m.m. MKL čempionate dalyvavo 1 komanda – 1996 m.g. vaikinai, žaidė 3 diviziono grupės varžybose ir baigė pirmame etape. Vaikinai žaidė rajono vyrų krepšinio pirmenybėse – 8 vieta I lygoje, Utenos apskrities „Utenos mėsos“ taurės turnyre – užimta 2 vieta, komandos treneris V.Valiukas. Merginų grupė dirbo 2 valandų krūviu, varžėsi rajono mokyklų, draugiškose varžybose su bendraamžėmis iš Širvintų, Ignalinos, Utenos, Anykščių ir kt. savivaldybių. 2000 m.g. vaikinai nedalyvavo MKL čempionate, treniravosi ir dalyvavo mokyklų ir draugiškose varžybose.

**Dziudo ir sambo imtynės**. Centro auklėtiniai kaupė patirtį pratybose, varžėsi vietos, regiono, šalies varžybose, turnyruose. LT jaunių sambo pirmenybėse: E.Mackevičiūtė – 1, R.Janulaitytė - 1, V.Šimulynaitė - 2, S.Spevakovaitė - 2, L.Vaškevičius - 2, T.Janulaitis - 3, A.Jundulas - 3 vieta. Merginų komanda gerai pasirodė 2015 m. Lietuvos vilčių žaidynių sambo turnyre. Merginas treniruoja I.Šimulynienė, vaikinus I.Turkovas.

**Tenisas**. Tenisininkai varžėsi vietos, regiono ir šalies varžybose. D.Minkštimas, N.Andrejevaitė, R.Kerpytė, V. Pašiūšis, tapo Utenos apskrities turnyrų prizininkais. Tikimės šios sporto šakos populiarumo didėjimo ir rezultatų augimo. Rugsėjį suformuota nauja grupė, keletas gabesnių vaikų išbandė jėgas varžybose.

SC ugdymo programas **baigė 19 auklėtinių**, jiems įteikti „Vaikų neformalaus ugdymo“ pažymėjimai.

Praėjusiais metais išvykome į svarbiausius sporto renginius. Galimybes rengti išvykas sustiprino nefor-malaus ugdymo projektų finansavimas iš mokinio krepšelio lėšų, skirtas transporto išlaidoms.

2015 m. KKSD prie LRV vykdė LT jaunių sporto žaidynes bei LT sporto vilčių žaidynes, jose varžėsi neolimpinių sporto šakų atstovai. Tai pagrindiniai metų sporto renginiai, kuriuose varžosi LT savivaldybių spor-to šakų rinktinės, reitinguojamos sporto ugdymo įstaigos, treneriai. Jaunių žaidynėse mūsų rajoną atstovavo merginų ir vaikinų rankinio, dziudo imtynių komandos. Dėl lėšų ir meistriškumo stokos į varžybas nevyko teni-sininkai ir krepšininkai. Bendroje įskaitoje **užimta 9-ji vieta tarp 13 sav.(2014 m. 7 vieta).** Sporto vilčių žai-dynėse pasirodyta solidžiau – **užimta 4 vietą**, varžybose startavo sambo imtynininkai ir šaulė iš lanko, į šias varžybas neišvyko orientacininkai.

**Sporto centro veiklos, skirtos Molėtų mokyklų mokinių sporto veiklos organizavimui, apžvalga.**

Rajono bendrojo lavinimo mokykloms vykdytos olimpinio festivalio sporto žaidynės, kurias sudarė 16-os rungčių sporto šakų varžybos. Mokyklų komandos, laimėjusios rajono varžybas, varžėsi LR moksleivių OF žaidynėse. Šiose žaidynėse zoninėse – finalinėse varžybose varžėsi 33 komandos iš 7 mokyklų. Galutinėje įskaitoje žaidynėse užimta  **9 vieta(**30 sav.). Žaidynėse gausiai dalyvavo Molėtų progimnazija – 15 komandų. Aukščiausi pasiekimai – Balninkų pagrindinės mokyklos mergaičių stalo teniso komanda – **3 vieta kaimo mokyklų finalinėse varžybose**, mokytojas R.Budrionis, Molėtų progimnazijos vaikinų rankinio komanda **– 3 vieta finalinėse varžybose**, mokytojas A.Kraujalis. Bendroje 2014/2015 m.m. OF įskaitoje tarp Lietuvos mo-kyklų, Molėtų progimnazija užėmė **aukštą ketvirtą** vietą. Šios mokyklos kūno kultūros mokytojai, bendruome-nė, vadovai nuosekliai skiria didelį dėmesį mokinių sportiniam ugdymui. Molėtuose buvo surengtos savivaldy-bių ir kaimo vietovių mokyklų kvadrato, krepšinio 3x3 zoninės LT olimpinio festivalio varžybos.

Lietuvos seniūnijų mokyklų mažojo futbolo turnyre „Golas 2015“ rajono varžybose 2 amžiaus grupėse varžėsi 5 komandos. Molėtų progimnazijos ir gimnazijos komandos dalyvavo apskrities varžybose Utenoje.

**Molėtų rajono savivaldybės bendruomenei teikiamų sporto paslaugų ir renginių apžvalga.**

Rajono sporto mėgėjams renginiai buvo organizuoti atsižvelgiant į sportines tradicijas, poreikius, sporto bazes, resursus, galimybes, iniciatyvas. Per pastaruosius metus išryškėjo gera tendencija – vyko daug sporto renginių kaimo bendruomenėse, miesteliuose: Balninkų, Verbiškio, Kuolakasių, Bekupės, Dubingių, Giedraičių, Inturkės, Mindūnų, Joniškio bendruomenės, renginių siūlė nevyriausybinės organizacijos, klubai.

SC bazėje buvo surengta nemažai žiūrovams patrauklių renginių: rajono vyrų krepšinio pirmenybės (19 komandų, 2 lygos); 24-tasis „Vilnies“ laikraščio redakcijos taurės vyrų krepšinio turnyras (15 komandų); lauko teniso vasaros, žiemos, vienetų ir dvejetų turnyrai (10 turnyrų); sportinių šokių varžybos „Domino taurė 2015“; MMA kovos menų turnyras KNIGHT OF THE CAGE 5; LT RF pirmenybių I lygos rungtynės; NKL čempiona-to rungtynės; tarptautinis krepšinio fanų turnyras. SC talkino Molėtuose surengiant ”Drakonų valčių“ lenktynes, organizuojant dviračių maratono taurės „Belvilio“ etapą, kt. renginius. 2015 m. Lietuvoje vykdytos VIII seniū-nijų sporto žaidynės. Žaidynių programoje: mažasis futbolas, krepšinis 3x3, parko tinklinis, stalo tenisas, smigi-nis, šaškės, šachmatai, virvės traukimas, seniūnų varžybos. Varžėsi visų rajono seniūnijų sporto mėgėjai. Rajono žaidynėse nugalėjo Alantos seniūnijos komandų rinktinė. Viso varžėsi per 400 dalyvių. Geriausieji dalyvavo regioniniame etape Šalčininkuose, kur geriausiai sekėsi mūsų krepšininkams (1 vieta). Finalo etape Utenoje da-lyvavo mūsų krepšinio(moterys, vyrai), virvės traukimo komandos, seniūnai. Lietuvos čempionu tapo Dubingių seniūnas K. Kaminskas, antrąją vietą iškovojo jo kolega alantiškis A. Užubalis. Finalo varžybose mūsų sporti-ninkai bendroje įskaitoje buvo 18-ti.

Centro finansavimo šaltiniai ir lėšos. Savivaldybės biudžetas – 171,6; valstybės biudžetas – 9,3; specialiosios lėšos – 6,8; kiti šaltiniai – 0,8 tūkst. eurų.

**2. Pagrindiniai įstaigos vadovo metų veiklos rezultatai pagal pareigybės aprašyme nurodytas funkcijas.**

Įstaigos vadovas žmogiškuosius, materialinius ir finansinius išteklius valdė vadovaudamasis įstaigos veiklą reglamentuojančiais dokumentais: įstatymais, nuostatais, planais, pareigybė aprašymu, sąmatomis ir kt. dokumentais. Įstaigoje nuolat veikė Centro, Mokytojų tarybos, Mokytojų atestacijos komisija, darbo grupės.

Buvo rengiami, aptariami, tvirtinami strateginiai veiklos dokumentai, užtikrinamas jų vykdymas. Skirta daug dėmesio paslaugų teikimo kokybės užtikrinimui, ugdymo ir sportinių rezultatų, vykdytų renginių aptarimui, ana-lizei; ieškoma ekonomiškiausių būdų ir formų numatytiems tikslams pasiekti. Buvo sudarytos darbo sutartys, atleisti darbuotojai savo noru, išeinantis į užtarnautą poilsį, sudarytos naujos darbo sutartys. Einant pareigas, daug laiko skiriama bendradarbiavimui su nuolatiniais ir naujais partneriais, sudarytos sutartys, vykdomi bendri projektai, renginiai, palaikomos tradicijos, naujos iniciatyvos, akcijos. Nuolat arba pagal poreikį tvirtinami dar-bo grafikai, mėnesiniai ir metiniai renginių planai, treniruočių, varžybų grafikai, tvarkaraščiai, programos, finan-sinės sąmatos ir ataskaitos. Surinkti, susisteminti ir pateikti KKSD prie LRV Molėtų statistiniai sporto duome-nys už 2014 metus.

Inicijavau ir dalyvavau rengiant, vykdant projektus:LR SRF - Lietuvos VIII seniūnijų sporto žaidynių vykdymas(600,0 eurų). Neformaliojo švietimo programų, papildančių bendrojo lavinimo mokyklose ir ikimo- klinių įstaigų vykdomas programas, projektai: „Niekada nesustok – siekdamas tobulumo“ „Krepšinio karalai-tės“, „Sporto manija – 1(2,3)“, „Rankinis – kietas žaidimas II(III,IV)“, (8 projektai) - 9,3 tūkst. eurų. Gamtosau-ginis projektas „Mes rūšiuojam“, rinkta elektrotechnikos atliekos(per 300 kg.). Du parengti projektai pateikti LT SRF 2016 m., (finansavimas skirtas). ŠMM Vaikų ir jaunimo socializacijos projektų finansavimo 2015 metų konkursui pateiktas projektas „Atrask, pažink, realizuok“, - finansavimas neskirtas. Dalyvavau su LSU ir Nor-vegijos sporto mokslo mokykla projekte „Lietuvos ir Norvegijos sporto švietimo srityje veikiančių institucijų bendradarbiavimo ir gebėjimų stiprinimas“, projektas tęsiamas 2016 m.

Dalyvavau mokymuose, seminaruose: Molėtų ŠC: „Kokybės vadybos sistema švietimo įstaigoje: iššū-kiai ir perspektyvos“, „Ugdymo proceso organizavimas, siekiant kokybės Ludzos (Latvija) mokyklose“, „Kūno kultūros pamokų kokybės gerinimas. Metodinės veiklos kryptys“, „Stiprinti pedagogų bendruomenę – būtinybė nuolat mokytis, nesimokantis mokytojas – meluojantis mokytojas“; LSFS - „Sporto rinkodara ir komunikacija“; LVJC „Ką daryti, kad vaikų skęstų mažiau“; Olandijos ambasada „Baseinų įrengimas ir eksploatavimas Olandi-joje“; LSU „Lietuvos ir Norvegijos sporto švietimo srityje veikiančių institucijų bendradarbiavimo ir gebėjimų stiprinimas“. Dalyvauta Molėtų r. savivaldybės administracijos kultūros ir švietimo skyriaus pasitarimuose apta-riant aktualijas. Dalyvavau LT savivaldybių sporto padalinių vadovų asociacijos veikloje. Lankiausi Baltarusijos partnerių – Rogačiovo miesto švietimo ir sporto įstaigose.

2015 metais sporto centre lankėsi KKSD prie LRV gen. direktorius Edis Urbonavičius, atidarytos naujos sporto bazės, aptartos Molėtų sporto bazės vystymo perspektyvos, sportinės veiklos galimybės.

Turime gerus ilgalaikius santykius su socialiniais partneriais: mokyklomis, sporto klubais, seniūnijo-mis, bendruomenėmis, Molėtų PK, Molėtų KC, Molėtų ŠC, Alantos TVM, LT sporto mokyklomis ir centrais, LVJNUC, LT MKL, LT rankinio, krepšinio, dziudo, sambo imtynių, padėlio teniso federacijomis.

Skiriame dėmesį savo veiklos, pasiekimų viešinimui, administruojame tinklapį [www.moletusportas.lt](http://www.moletusportas.lt).

1. **Praėjusių metų įstaigos vadovo svarbiausios iniciatyvos ir spręstos problemos bei einamųjų metų uždaviniai ir laukiantys iššūkiai.**

Administruotas projekto „Stadiono Molėtų r. sav., Molėtai, Kreivoji g. 3, Ąžuolų g.10 rekonstrukcija“ vykdymas, teko dalyvauti priimant sprendimus dėl kapitalinio remonto projekto „Sporto salės Statybininkų g. 9, Molėtai kapitalinis remontas“ įgyvendinimo, aprūpinimo sporto įranga. Inicijuotas, konsultuotas imtynių salės įrengimas Molėtų progimnazijoje. Dirbta darbo grupėje dėl baseino Molėtuose idėjos įgyvendinimo. SC 20 vietų 2002 m. gamybos autobusas su didele rida kelia rūpesčių dėl remonto darbų ir išlaidų, praėjusiais me-tais teko dažyti autobuso kėbulą.

Svarbesni einamųjų metų spręstini uždavinai:

1. Trenerių ugdymo proceso stebėsenos tobulinimas, atsakomybės didinimas, SC auklėtinių ugdymo proceso gerinimas, motyvacijos siekti aukštų rezultatų stiprinimas.

2. Sportavimo saugios ir kokybiškos aplinkos užtikrinimas: salės metalinių kolonų apsauga, pastato stogo sutvarkymas, laiptų renovavimas, sporto inventoriaus saugojimo vietų įrengimas, treniruoklių salės įrengimas, stadiono statybos darbų priežiūra, sveikatingumo komplekso techninio projekto parengimas.

3. Reikalinga įgyti kompetencijų stadiono aptarnavimo klausimais, įsigyti centro teritorijų priežiūrai našesnę ir specializuotą vejų priežiūros techniką.

4. Būtina ieškoti daugiau galimybių įvairių veiklų finansavimui per programas, projektus, plėsti ryšius su vietos ir užsienio partneriais.

Direktorius Kęstutis Vaicekauskas